Foto: Victor R. Caivano Argentinaning zamonaviy tarixidagi oxirgi harbiy diktator Reynaldo Binone 90 yoshida hayotdan ko‘z yumdi. Bu haqda A24 telekanali xabar bermoqda. Diviziya generali Binone mamlakatni 1982-1983 yillarda boshqargan va hokimiyatni fuqarolik hukumatiga topshirishga majbur bo‘lgan. Binone iste’foga ketgandan keyin unga nisbatan ko‘plab, jumladan qotillik, qiynoqqa solish va o‘g‘riliklar bo‘yicha ayblov qo‘yilgan. Bu ayblovlar bo‘yicha sobiq diktator uzoq muddatli qamoq jazosiga tortilgan.